laion/Wikipedia-Exotic huggingface dataset:
1956. aasta suveolümpiamängud

1956. aasta suveolümpiamängud olid XVI olümpiaadi nüüdisaegsed suveolümpiamängud. Need toimusid 22. novembrist 8. detsembrini 1956 Austraalias Melbourne'is. Esimest korda toimusid olümpiamängud lõunapoolkeral, millest johtus aastaaja valik. Melbourne kinnitati olümpialinnaks ROK-i 43. istungjärgul Roomas 1949. aastal. Melbourne sai otsustavas hääletusvoorus napi võidu (21:20) Buenos Airese üle. Teised kandideerinud linnad olid Los Angeles, Buenos Aires, Chicago, Detroit, México, Minneapolis, Montréal, Philadelphia ja San Francisco. Mängude eripära oli selles, et Austraalias kehtis hobuste karantiin ja seetõttu tuli ratsutamisvõistlused korraldada teises riigis (toimusid Rootsis Stockholmis). Aerutamine Jalgpall Jalgrattasport Kergejõustik Korvpall Laskmine Maadlus Maahoki Moodne viievõistlus Poks Purjetamine Ratsutamine Sportvõimlemine Sõudmine Tõstmine Ujumine Veepall Vehklemine Vettehüpped
Barlin

Barlin on vald Põhja-Prantsusmaal Pas-de-Calais' departemangus. Väike endine söekaevanduslinn, nüüd kergetööstus- ja põllumajandusvald Barlin asub 11 km Béthune'ist lõunas ja 48 km Lille'ist edelas, teede D57, D179 ja D188 ristumiskoha ümbruses. Barlin pärineb vähemalt 1141. aastast, mil Barlini kihelkonda on esmamainitud käsikirjas, mida praegu hoitakse riigiarhiivis. Siis kirjutati seda Ballin või Bellin. Nimi muutus sajandite jooksul mitu korda, olles kirjutatud kui Ballin (1141), Bellin (1438) ja Barlaing (1556); alles järgmisel sajandil sai sellest Barlin. 12. sajandil jagunes Barlini territoorium mitme isandkonna vahel, kes sõltusid Saint-Pol-sur-Ternoise'ist, Arrasist või Béthune'ist. 1207. aastal oli Thomas Hasbare Barlini senjoor. Tema järglaseks sai Meluni perekond ja üks nende isandaid hüüdnimega Le Brun, kuninga kammerhärra, nägi, kuidas hertsog Jean Kartmatu konfiskeeris tema vara, süüdistades teda ustavuses oma vaenlastele. Seejärel kinkis Burgundia hertsog Barlini maa ja tulu Walleran de Juhaucourtile. 19. sajandi keskpaigas algas Barlinis söe kaevandamine ja linn õitses. Selle kaevandused suleti 1960. aastatel. Tänapäeval on Barlin kaasaegne ja dünaamiline koht, mis pakub oma elanikele palju mugavusi: koolid, kolledžid, ujula, raamatukogu ja spordihallid. St. Pierre'i kirik, pärineb 18. sajandist. Sõjakalmistu. Muuseum. Pas-de-Calais' departemangu haldusüksuste loend Répertoire géographique des communes, vaadatud 26.10.2015. Populations légales 2021
Argonia

Argonia on linn USA-s Kansase osariigis Sumneri maakonnas. Elanike arv on 2020. aasta rahvaloenduse järgi 456. Aastal 2010 oli elanikke 501. Argonia asutati 1881. aastal. Linn sai nime vanakreeka mütoloogiast tuntud laeva Argo järgi. 1887. aastal valiti Argonia linnapeaks Susanna M. Salter, kellest sai üldse esimene naislinnapea USA-s. Argonia asub maantee Route 160 ääres. 2016 U.S. Gazetteer Files 2020 United States Census, vaadatud 1.01.2022. Magazine, Smithsonian; Eschner, Kat (4. aprill 2017). "130 Years Ago, Men Against Women's Suffrage Put Susanna Salter's Name on the Ballot". Smithsonian Magazine. Vaadatud 12. märtsil 2023. Ametlik koduleht
Lincolni keskus

See artikkel räägib etenduskunstide keskusest New Yorgis. USA Kansase osariigi linna kohta vaata artiklit Lincoln Center (Kansas). Etenduskunstide Lincolni Keskus, ka lihtsalt Lincolni keskus (inglise keeles Lincoln Center for the Performing Arts) on hoonetekompleks New Yorgis Manhattanil, Ameerika Ühendriikide tähtsaim etenduskunstide keskus. Lincolni keskus hõlmab 6,6 hektari suuruse maaala Upper West Side'is Lincoln Square'is. Esimesed kolm hoonet püstitati 1962. aastal (David Geffen Hall), 1964. aastal (David H. Koch Theater) ja 1966. aastal (Metropolitan Opera House). Lincolni keskuses tegutseb suur hulk kunstiasutusi, sealhulgas: Jazz at Lincoln Center Metropolitan Opera New York City Opera New Yorgi Filharmooniaorkester New York City Ballet Vivian Beaumont Theatre Juilliard School Alice Tully Hall Koduleht
Al-Quşayri ringkond

Al-Quşayri ringkond ( araabia keeles منطقة القصير – 'Minţaqat al-Quşayr') on Homsi provintsi ringkond Süüria keskosas. Halduskeskus on Al-Quşayri linn. 2004. aasta rahvaloenduse andmetel elas ringkonnas 107 470 elanikku. Al-Quşayri ringkond on jagatud kaheks alamringkonnaks ehk nāḩiyah  '​ks (rahvaarv 2004. aasta seisuga): Al-Quşayri alamringkond (ناحية القصير): elanikkond 70 965. Al-Ḩawzi alamringkond (ناحية الحوز): elanikkond 36 505.
1987. aasta Lääne-Saksamaa parlamendivalimised

Lääne-Saksamaa 1987. aasta parlamendivalimised olid 25. jaanuaril 1987 toimunud Lääne-Saksamaa valimised, millega valiti välja Liidupäeva 11. koosseis. CDU-CSU ja FDP kantsler Helmut Kohli all kaitsesid oma enamust. SPD kantslerikandidaadiks sai Põhja-Rein-Vestfaali liidumaa peaminister Johannes Rau. Kuid SPDl ilmnesid sisemised vastuolud, lisaks olid rohelised saanud arvestatavaks rivaaliks vasakpoolsete seas. Samas olid ka rohelistel sisemised vastuolud valitsuses osalemise üle. Päevakajaliseks teemaks oli peale Tšornobõli tuumakatastroofi ja muid loodusõnnetuse kerkinud keskkonnakaitse. Valimisõiguslikke kodanikke Lääne-Saksamaal oli kokku 45 327 982. Valimas käis 38 225 294 inimest ehk 84,33% valijaskonnast. Liidumaade kaupa jagunesid kohad järgmiselt: CDU-CSU ja FDP koalitsioon kaotas 9 kohta, kuid säilitas oma enamuse, mispeale seda uuendati, Helmut Kohl jätkas kantslerina. Rohelistel õnnestus föderaaltasandil edukalt kanda kinnitada. "Bundestag election 1987 - The Federal Returning Officer". www.bundeswahlleiter.de. Vaadatud 14. märtsil 2023. "Deutscher Bundestag seit 1949 - Wahl zum 11. Bundestag am 25.1.1987". www.wahlen-in-deutschland.de. Vaadatud 14. märtsil 2023. "Bundestagswahl 1987 - Zweitstimmen und Sitze in den Bundesländern". www.election.de. Vaadatud 2. märtsil 2023.
Ar-Rastani ringkond

Ar-Rastani ringkond (araabia keeles منطقة الرستن – 'Minţaqat ar-Rastan') on Homsi provintsi ringkond Süüria keskosas. Halduskeskus on Ar-Rastani linn. 2004. aasta rahvaloenduse andmetel oli ringkonnas 127 806 elanikku. Ar-Rastani ringkond on jagatud kaheks alamringkonnaks ehk nāḩiyah  '​ks (rahvaarv 2004. aasta seisuga): Ar-Rastani alamringkond (ناحية الرستن): elanikkond 64 271. Tallbīsah' alamringkond (ناحية تلبيسة): elanikkond 63 784. "Al-Rastan nahiyah population". Cbssyr.org. Originaali arhiivikoopia seisuga 12.01.2013. Vaadatud 01.07.2012. "Talbiseh nahiyah population". Cbssyr.org. Originaali arhiivikoopia seisuga 12.01.2013. Vaadatud 01.07.2012.
Peeter Koval

Peeter Koval (16. november 1956 Kergu alevik, Vändra rajoon) on eesti endine mootorrattasportlane. Ta lõpetas 1974. aastal autoremondilukksepana Linnakutsekooli nr 19 Tallinnas. Mootorispordiga tutvus Viljandi auto-motoklubis ja võistles 1970. aastal sealkandis esimest korda motokrossis. Tuli aastatel 1978–1991 16 korda ringrajasõidus ning moto- ja talimotokrossis Eesti NSV meistriks. Sai noorte 125 cm3 masinaklassis 1974. aastal NSV Liidu motokrossi meistrivõistlustel pronksmedali. 1975–1977 esindas Nõukogude sõjaväes aega teenides Leningradi SKA võistkondi. NSV Liidu ringrajasõidu meistrivõistlustel võitis aastatel 1981–1991 125 cm3 ja 250 cm3 A-klassis 14 medalit: 6 kuld-, 4 hõbe- ja 4 pronksmedalit. Sai 1981. aastal Kalevi auto-motoklubi meeskonnas NSV Liidu talikrossil esikoha. Ta sai 1988. aastal mootorrataste ringrajasõidus Ida-Euroopa kommunistlike riikide Sõpruse karika sarjas 125 cm3 A-klassis esikoha ja karika. Aastatel 1984 ja 1989 sai ta 2. koha 125 cm3 masinaklassis. 1965 NSV Liidu meistersportlane 1984 NSV Liidu rahvusvahelise klassi meistersportlane Biograafia ESBL-is (vaadatud 14. märts 2023) Biograafia ESBL-is
Steamboat Willie

"Steamboat Willie" ("Aurupaat Willie") on Walt Disney joonisfilm ja üks esimesi joonisfilme, millel on sünkroonitud heliriba. Film esilinastus 18. novembril 1928. See oli Miki-Hiire kolmas film ja esimene laiema leviku saavutanud Miki-Hiire film[viide?]. Lazarescu-Thois, Laura (2018). "From Sync to Surround: Walt Disney and its Contribution to the Aesthetics of Music in Animation". The New Soundtrack (inglise). 8 (1): 61–72. DOI:10.3366/sound.2018.0117. ISSN 2042-8855. Steamboat Willie andmekogus IMDb (inglise)
Otto Johann von Rosen

Otto Johann von Rosen (u 1660 – 1709) oli Rootsi sõjaväelane, kes osales Põhjasõjas, juhatades Liivimaa aadlilipkonda. Otto Johann von Rosen sündis 1660. aastate paiku Liivimaal. Tema vanemad olid Otto von Rosen ja Dorothea Maria von Kahlden. 1677. aastal oli ta lipnik Riia garnisonis ning hiljem kapten-leitnant Tavastehusi ja Nylandi jalaväerügementides. 1686. aastal asus ta teenistusse Liivimaa aadlilipkonda ning teenis seal ka Põhjasõja ajal. 1702. aastal tekkis tal konflikt Johan Christoffer von Schreiterfeldtiga, kelle ta maha lasi. Sellest hoolimata sai ta oma sõjaväekarjääri jätkata. 1703. aastal sai ta Liivimaa aadlilipkonna juhiks ning ooberstleitnantiks. 1705. aastal ülendati ta ooberstiks. Tema aadlilipkond kuulus Lewenhaupti armeesse, mis 1709. aastal Venemaale marssis. Ta osales samal aastal Lesnaja lahingus. Selles lahingus Otto Johann von Rosen ka suri. Otto Johann von Rosen abiellus Anna Margaretha von Rothauseniga. Neil oli viis last: Dorothea Sophie von Rosen, Anna Elisabeth von Rosen, Sigrid Juliane von Rosen, Charlotte von Rosen ja Margaretha Jakobina von Rosen. "Otto Johann von Rosen, a. Kl.-Roop". Vaadatud 14.03.2023. "Karl XII:s officerare. Biografiska anteckningar". Vaadatud 14.03.2023. "Officers of Charles XII. Biographical Notes". Vaadatud 14.03.2023. "The regiments of the Swedish army 1700–1718". Vaadatud 14.03.2023.
Belfast (täpsustus)

Belfast võib olla: Belfast, linn Suurbritannias Põhja-Iirimaal Belfast (LAV), linn Lõuna-Aafrika Vabariigis Belfast (laev 1938), 1938. aastal valminud Suurbritannia kergristleja Belfast (film), 2021. aasta Suurbritannia film
Old Metropolitan House

Metropolitan House, tuntud ka kui Old Metropolitan House ja Old Met oli ooperiteater New Yorgis Manhattanil aadressil 1411 Broadway. Ooperiteater avati 1883. aastal arhitekt J. Cleaveland Cady projekteeritud hoones. Sellest sai ooperiteatri Metropolitan Opera koduteater. 1903. aastal muudeti põhjalikult hoone sisekujundust (arhitektibüroo Carrère and Hastings projekti järgi). Teatrisaalis oli 3625 istekohta ja 224 seisukohta. 1966. aastal valmis Manhattanil Lincolni keskuses Metropolitan Opera House, mis sai Metropolitan Opera uueks koduteatriks. Old Metropolitan House'i hoone lammutati 1967. aastal. Selle kohale püstitati 40-korruseline pilvelõhkuja.  Old Metropolitan House – pildid, videod ja helifailid Wikimedia Commonsis
Metropolitan Opera House

Metropolitan Opera House, tuntud ka kui Met, on New Yorgis Manhattanil Lincolni keskuses asuv ooperimaja. Ooperimaja projekteeris arhitekt Wallace Harrison. Ehitis valmis 1966. aastal. Sellest sai ooperiteatri Metropolitan Opera ja balletiteatri Ameerika Balletiteater koduteater. Ooperimaja teatrisaalis on 3850 istekohta. Old Metropolitan House  Metropolitan Opera House – pildid, videod ja helifailid Wikimedia Commonsis
Santa Catalina saar (California)

Santa Catalina on saar Vaikses ookeanis, üks Ameerika Kanalisaartest. Pindala 192 km²;. Saar on künklik, kõrgus kuni 648 meetrit. Kuulub Ameerika Ühendriikidele.
Liitesaar

Liitesaar (ka Vasikakuiv) on saar Lämmijärves Saksa lahe kirdeosas Uhti nina juures Piirissaarest läänes. Liitesaar asub Põlvamaa Räpina valla Meerapalu küla piirides. Saar on Peipsiveere looduskaitseala koosseisus. Saare kinnistu on riigiomand. Maa-ameti geoportaal
Homsi ringkond

Homsi ringkond (araabia keeles منطقة حمص – 'Minţaqat Ḩimş') on Homsi provintsi piirkond Süüria keskosas. Halduskeskus on Homsi linn. Ringkond jagunes 2010. aastal, kui eraldati kolm alamringkonda, et moodustada uus Talldawwi ringkond. 2004. aasta rahvaloenduse ajal oli ülejäänud alamringkondades kokku 945 299 elanikku. Homsi ringkond on jagatud kümneks alamringkonnaks ehk nāḩiyah  '​ks (rahvaarv 2004. aasta seisuga): Homsi alamringkond (ناحية حمص): elanikke 750 501. Khirbat Tīn Nūri alamringkond (ناحية خربة تين نور): elanikkond 52 879. ‘Ayn an-Nasri alamringkond (ناحية عين النسر): elanikke 30 267. Al-Furqlusi alamringkond (ناحية الفرقلس): elanikke 13 506. Ar-Riqāmā alamringkond (ناحية رقاما): elanikke 20 602. Al-Qaryatayni alamringkond (ناحية القريتين): elanikke 16 795. Mahīni alamringkond (ناحية مهين): elanikke 13 511. Ḩisyā’ alamringkond (ناحية حسياء): elanikke 15 195. Şadadi alamringkond (ناحية صدد): elanikkond 4092. Shīni alamringkond (ناحية شين): elanikke 27 951. "Homs nahiyah population". Cbssyr.org. Originaali arhiivikoopia seisuga 31. juuli 2012. Vaadatud 19. juunil 2012. "Khirbet Teen Noor nahiyah population". Cbssyr.org. Originaali arhiivikoopia seisuga 28. detsember 2012. Vaadatud 19. juunil 2012. "Ayn an-Nisr nahiyah population". Cbssyr.org. Originaali arhiivikoopia seisuga 15. detsember 2019. Vaadatud 19. juunil 2012. "Al-Faraqlas nahiyah population". Cbssyr.org. Originaali arhiivikoopia seisuga 15. aprill 2012. Vaadatud 19. juunil 2012. "Raqama nahiyah population". Cbssyr.org. Originaali arhiivikoopia seisuga 12. jaanuar 2013. Vaadatud 19. juunil 2012. "Al-Qaryatayn nahiyah population". Cbssyr.org. Originaali arhiivikoopia seisuga 12. jaanuar 2013. Vaadatud 19. juunil 2012. "Mahin nahiyah population". Cbssyr.org. Originaali arhiivikoopia seisuga 12. jaanuar 2013. Vaadatud 19. juunil 2012. "Hasia nahiyah population". Cbssyr.org. Originaali arhiivikoopia seisuga 9. detsember 2012. Vaadatud 19. juunil 2012. "Sadad nahiyah population". Cbssyr.org. Originaali arhiivikoopia seisuga 24. detsember 2019. Vaadatud 19. juunil 2012. "Sheen nahiyah population". Cbssyr.org. Originaali arhiivikoopia seisuga 12. jaanuar 2013. Vaadatud 19. juunil 2012.
The Clash

The Clash oli 1976. aastal asutatud inglise punkansambel. Algselt primitiivset punk rock'i mänginud ansambli muusikale lisandus aja jooksul paljude erinevate muusikastiilide, näiteks reggae, dub ja rocksteady, mõju. Lisaks positiivsele kriitikale sai ansamblile erinevalt paljudest teistest punkansamblitest osaks ka müügiedu ja populaarsus, seda eriti USA-s 1980. aastate alguses. Bändi kõik kuus stuudioalbumit müüsid Suurbritannias vähemalt kuldplaadi ("London Calling" ka plaatinaplaadi) normi. USA-s said plaatinaplaadi staatuse "London Calling" ja "Combat Rock". Pärast koosseisumuudatusi läks ansambel 1986. aastal laiali. Joe Strummer, laul, kitarr Paul Simonon, basskitarr, taustalaul Mick Jones, soolokitarr, laul Topper Headon, trummid, löökriistad "The Clash" (1977) "Give 'Em Enough Rope" (1978) "London Calling" (1979) "Sandinista!" (1980) "Combat Rock" (1982) "Cut the Crap" (1985)
Talldawwi ringkond

Talldawwi ringkond (araabia keeles منطقة تلدو – 'Minţaqat Talldaww') on Homsi provintsi ringkond Süüria keskosas. Halduskeskus on Talldawwi linn. Piirkonna loodeosas asub Wādī an-Naşārá, Antiookia kreeka õigeusu kultuuripiirkond. Krak Des Chevaliers, kuulus ristisõdijate loss, asub piirkonna loodepoolseimas servas. Piirkond moodustati 2010. aastal kolmest varem Homsi ringkonda kuulunud alamringkonnast. 2004. aasta rahvaloenduse seisuga elas nendes alamringkondades kokku 90 139 elanikku. Talldawwi ringkond jaguneb kolmeks alamringkonnaks ehk nāḩiyah '​ks (rahvaarv 2004. aasta seisuga): Talldawwi alamringkond (ناحية تلدو): elanikkond 71 503. Kafr Lāhā alamringkond (ناحية كفرلاها): elanikkond 20 041. Al-Qabwi alamringkond (ناحية القبو): elanikke 18 636. "The formation of Taldou District". Originaali arhiivikoopia seisuga 14. juuli 2014. Vaadatud 17. novembril 2013. "Taldou nahiyah population". Cbssyr.org. Originaali arhiivikoopia seisuga 29. juuli 2012. Vaadatud 19. juunil 2012. "Kabu nahiyah population". Cbssyr.org. Originaali arhiivikoopia seisuga 20. detsember 2012. Vaadatud 19. juunil 2012.
Tallkalakhi ringkond

Tallkalakhi ringkond (araabia keeles منطقة تلكلخ – 'Minţaqat Tallkalakh') on Homsi provintsi ringkond Süüria keskosas. Halduskeskus on Tallkalakhi linn. 2004. aasta rahvaloenduse andmetel elas ringkonnas 129 429 elanikku. Tallkalakhi ringkond on jagatud neljaks alamringkonnaks ehk nāḩiyah  '​ks (rahvaarv 2004. aasta seisuga): Tallkalakhi alamringkond (ناحية تلكلخ): elanikke 62 069. Ḩadīdahi alamringkond (ناحية حديدة): elanikkond 25 998. An-Nāşirah' alamringkond (ناحية الناصرة): elanikkond 16 678. Al-Ḩawāshi alamringkond (ناحية الحواش): elanikkond 24 684. Al-Ḩawāsh "Talkalakh nahiyah population". Cbssyr.org. Originaali arhiivikoopia seisuga 12. jaanuar 2013. Vaadatud 1. juulil 2012. "Hadeeda nahiyah population". Cbssyr.org. Originaali arhiivikoopia seisuga 10. jaanuar 2020. Vaadatud 1. juulil 2012. "An-Nasirah nahiyah population". Cbssyr.org. Originaali arhiivikoopia seisuga 12. jaanuar 2013. Vaadatud 1. juulil 2012. "Hawash nahiyah population". Cbssyr.org. Originaali arhiivikoopia seisuga 12. jaanuar 2013. Vaadatud 1. juulil 2012.
IC3PEAK

IC3PEAK on Venemaa elektronmuusika ansambel, mille loojad on Anastasia Kreslina ja Nikolai Kostilev. Nad saavutasid ülemaailmse tuntuse tänu oma muusika poliitilisele alatoonile, mis kritiseeris Venemaa valitsust, mis viis 2019. aastal nende muusika tsenseerimise katseteni. Nende mõju peavoolumeedias tõi kaasa laialdase toetuse Läänes ja Venemaal. IC3PEAK asutati 19. oktoobril 2013. Algusest peale olid IC3PEAKi loomingu eripäraks muusikažanrite segu, samaaegne rõhuasetus nii heli- kui ka visuaalsetele komponentidele ning laulusõnad, mis käsitlesid tabuteemasid nagu surm. 2014. aastal andsid nad välja oma esimese EP "Substances". Kogu EP oli kirjutatud inglise keeles. 2017. aastal andis IC3PEAK välja oma esimese venekeelse albumi "Sladkaya zhizn" ja muusikavideo loole “Grustnaja suka”, millest sai kiiresti hitt. Anastasia Kreslina – kõigi laulusõnade ja vokaalpartiide autor, kaante ja muude visuaalsete komponentide kujundus. Nikolai Kostilev – kõigi instrumentaalpalade autor. IC3PEAK (2015) より多くの愛(2015) Fallal (2016) Сладкая жизнь (Sladkaya zhizn) (2017) Сказка (Skazka) (2018) До свидания (Do svidaniya) (2020) Kiss of death (2022) Substances (2014) Vacuum (2014) "Young Russian Musicians Struggle Under Government Scrutiny". NPR.org (inglise). Vaadatud 1. märtsil 2022. Link text "IC3PEAK и аудиовизуальный терроризм | Colta.ru". "Ic3Peak - Ether". YouTube. "IC3PEAK - Грустная Сука / Sad Bitch". YouTube. Mezenov, Sergey (12. detsember 2017). "Что слушать в декабре". Colta (vene). Vaadatud 23. novembril 2018. "50 отечественных альбомов 2017. Часть 2". The Flow (vene). 26. detsember 2017. Vaadatud 23. novembril 2018. Mezenov, Sergey (18. oktoober 2018). "Что слушать в октябре — 2". Colta (vene). Vaadatud 23. novembril 2018. Mazhaev, Aleksey (12. oktoober 2018). "Рецензия: IC3PEAK - "Сказка" ***". Intermedia (vene). Vaadatud 23. novembril 2018.
Vivian Beaumont Theater

Vivian Beaumont Theater on Broadway teater New Yorgis Manhattanil Lincolni keskuses. Teater on nimetatud näitleja ja metseen Vivian Beaumonti auks. 1965. aastal valminud arhitekt Eero Saarineni projekteeritud teatrihoone (sisekujunduse autor on tuntud stsenograaf Jo Mielziner) kuulub korporatsioonile Lincoln Center for the Performing Arts. Teatrit haldab Lincoln Center Theater. Teatri peasaalis on 1080 istekohta.  Vivian Beaumont Theater – pildid, videod ja helifailid Wikimedia Commonsis
David Geffen Hall

David Geffen Hall on kontserdihall New Yorgis Manhattanil Lincolni keskuses. Algul kandis see nime Philharmonic Hall, 1973. aastast Avery Fisher Hall. Praegust nime kannab kontserdisaal 2015. aastast produtsendi ja metseeni David Geffeni auks. Kontserdihalli (avati 1962) on projekteerinud arhitekt Max Abramovitz. David Geffen Hall on New Yorgi Filharmooniaorkestri koduteater. Kontserdihalli saalis on 2200 istekohta. Koduleht
David H. Koch Theater

David H. Koch Theater on balletiteater New Yorgis Manhattanil Lincolni keskuses. Algul kandis see nime New York State Theater. Praegust nime kannab teater 2008. aastast (kohustusega nime mitte muuta lähema 50 aasta jooksul) ettevõtja ja metseeni David Hamilton Kochi auks. Arhitektide Philip Johnsoni ja John Burgee projekteeritud hoone kuulub New Yorgi linnavalitsusele. Teatrihoone (avati 1964. aastal) on New York City Ballet' koduteater. Aastatel 1966–2010 asus seal ka ooperiteater New York City Opera. Teatri saalis on 2586 istekohta. Koduleht
Paavli kvartal

Paavli kvartal on mitmest kinnistust koosnev ärikvartal, mis asub Põhja-Tallinnas, Paavli tänava ümbruses, piirnedes Ristiku, Kopli ja Sõle tänavatega. Peamine fookus on büroo-, lao- ja tootmispinnad, mida on arendatud üle veerand sajandi . Kvartalit katab enam kui 13 hektari suurune maa-ala, millest büroo-, lao- ja tootmispindasid on üle 60 000 m². Kvartali koosseisu kuulub üle 50 hoone, mille pindasid rendivad üle 300 ettevõtte, muuhulgas ka Paavli Kaltsukas. Paavli kvartalit omab ja haldab Paavli Kinnisvara, kes on antud piirkonnas tegutsenud üle 25 aasta. "Paavli kvartal". www.paavli.ee. Vaadatud 15. märtsil 2023. "Paavli e-pood". Paavli e-pood. Vaadatud 15. märtsil 2023. Koduleht
Heinrich Johann von Buddenbrock

Heinrich Johann von Buddenbrock (1664-1713) oli Rootsi sõjaväelane, kes osales Põhjasõjas ja juhatas Viljandi maakaitseväepataljoni. Heinrich Johann von Buddenbrock sündis 1664. aastal. Põhjasõja ajal,1701. aastal, määrati ta Viljandi maakaitseväepataljoni ülemaks, selles ametis sai ta ka ooberstleitnandiks. Selle pataljoniga viibis ta kuni 1703. aastani Pärnu garnisonis, samal aastal saadeti rügement laiali. Heinrich Johann von Buddenbrock suri 1713. aastal (on ka mainitud 1716. aastat). "Karl XII:s officerare. Biografiska anteckningar". Vaadatud 15.03.2023. "Heinrich Johann von Buddenbrock". Vaadatud 15.03.2023. "Swedish colours from enlisted and militia units in the Baltic provinces 1700–1710" (PDF). Vaadatud 15.03.2023.
New York City Ballet

New York City Ballet, lühend NYCB on Ameerika Ühendriikides New Yorgis tegutsev balletikollektiiv. New York City Ballet' asutasid 1948. aastal koreograaf George Balanchine (1904–1983) ja impressaario Lincoln Kirstein. Järgmisel aastal liitus nendega tantsija ja koreograaf Jerry Robbins (1918–1998), kellel oli edaspidi oluline osa repertuaari valikul ja trupi moodustamisel. Robbinsit koos Balanchine'iga peetakse balletikollektiivi asutajateks-koreograafideks. Aastatel 1983–2017 töötas peaballettmeistrina koreograaf Peter Martins. 2019. aastast on kunstiline juht endine esitantsija Jonathan Stafford. Koduteatreid on kaks: David H. Koch Theater ja suvisel hooajal Saratoga Performing Arts Center. Mihhail Barõšnikov (1978–1979) Koduleht
"Pahonia" polk

Valgevene polk Pahonia (valgevene keeles Беларускі полк «Пагоня») on Valgevene opositsiooninääridest koosnev vabatahtlik sõjaväeüksus, mis moodustati Ukraina kaitsmiseks Venemaa sissetungi ajal 2022. aastal. 30. märtsil 2022 teatas valgevene poliitaktivist Vadzim Prakopjeŭ Valgevene polgu Pahonia formeerimise algusest Ukraina rahvusvahelise maakaitseleegioni koosseisus. 31. märtsil 2022 teatas Valgevene opositsiooniliider Svitlana Tihhanovskaja sotsiaalvõrgustikus sellise üksuse loomisest. Polk loodi Valgevene ohvitseride initsiatiivil, kellest paljud olid sõdinud Ukrainas juba 2014. aastast. Selle värbamiskeskus asub Varssavis. 2022. aasta juunis sai teatavaks, et Pahonia esimene võitlejate rühm sõlmis lepingud Ukraina erioperatsioonide vägedega. Samal kuul hakati Pahoniat nimetama eriotstarbeliseks polguks. Polgu võitlejaid õpetab välja ameeriklane Matthew Parker, üks Ukraina rahvusvahelise maakaitseleegioni instruktoreid. 28. oktoobril 2022 tunnistas Valgevene siseministeerium Pahonia polgu "äärmuslikuks formatsiooniks". 2022. aasta novembris asutasid Pahonia võitlejad koos Ukrainas alaliselt elavate valgevenelastega avaliku ühenduse Pahonia. Selle direktoriks sai kikkpoksija Vitali Gurkov. 23. novembril 2022 võttis Euroopa Parlament vastu resolutsiooni Pahonia polgu toetamiseks. Ukraina rahvusvaheline maakaitseleegion Kastuś Kalinoŭski polk https://www.voanews.com/a/how-belarusian-fighters-in-ukraine-evolved-into-prominent-force-against-russian-invasion/6512220.html https://euroradio.fm/pershaya-grupa-baycou-palka-pagonya-padpisvae-kantrakty-z-ssa-ukrainy https://euroradio.fm/pagonya-stala-nazyvacca-palkom-specyyalnaga-pryznachennya https://euroradio.fm/baycou-belaruskaga-palka-pagonya-trenirue-amerykanec-mecyu-parker https://euroradio.fm/u-berusi-pryznali-ekstremistskimi-capkalu-dy-polk-pagonya https://euroradio.fm/kikbaksyor-vital-gurkou-uznachaliu-pagonyu https://www.europarl.europa.eu/doceo/document/RC-9-2022-0508_EN.html